Han har vært medlem av Austevoll kommunestyre siden 1999, medlem av Hordaland fylkesting 2003–2013 og medlem av fylkesutvalget 2011–2013. Etter at Fremskrittspartiet fikk 33,2 % av stemmene og inngikk et valgteknisk samarbeid med Senterpartiet og Kristelig Folkeparti, ble Njåstad valgt til ordfører som 23-åring i 2003. Samarbeidet ble videreført etter valgene i 2007 og 2011, da Fremskrittspartiet fikk henholdsvis 43,7 og 47,4 % av stemmene. I 2010 ble han leder i Fremskrittspartiets kommunalpolitiske utvalg, der han hadde vært medlem siden 2005. Han var formann i Austevoll FrP 2000–2003. Njåstad var dessuten varamedlem av Noregs Mållags sentralstyre 2007–2008.